CELEX: 32005R0712
Language: el
Date: 2005-05-11 00:00:00
Title: Κανονισμός (ΕΚ) αριθ. 712/2005 της Επιτροπής, της 11ης Μαΐου 2005, για την τροποποίηση των παραρτημάτων I και II του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τη λασαλοσίδη και τα άλατα αμμωνίου και νατρίου βιτουμινοθειικών αλάτων  (Κείμενο που παρουσιάζει ενδιαφέρον για τον ΕΟΧ)

12.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/3
            
         
      ΚΑΝΟΝΙΣΜΌΣ (ΕΚ) αριθ. 712/2005 ΤΗΣ ΕΠΙΤΡΟΠΉΣ
   
   της 11ης Μαΐου 2005
   για την τροποποίηση των παραρτημάτων I και II του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τη λασαλοσίδη και τα άλατα αμμωνίου και νατρίου βιτουμινοθειικών αλάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), και ιδίως τα άρθρα 2 και 3 και το άρθρο 4 τρίτο εδάφιο,
   τις γνώμες του Ευρωπαϊκού Οργανισμού Φαρμάκων που διατυπώθηκαν από την επιτροπή φαρμάκων για κτηνιατρική χρήση,
   Εκτιμώντας τα ακόλουθα:
   
               (1)
            
            
               Όλες οι φαρμακολογικώς δραστικές ουσίες που χρησιμοποιούνται εντός της Κοινότητας σε κτηνιατρικά φάρμακα που προορίζονται για χορήγηση σε παραγωγικά ζώα πρέπει να αξιολογούνται σύμφωνα με τον κανονισμό (ΕΟΚ) αριθ. 2377/90.
            
         
               (2)
            
            
               Η ουσία λασαλοσίδη πρέπει να συμπεριληφθεί στο παράρτημα I για τα πουλερικά, εξαιρουμένων των ωοτόκων πτηνών των οποίων τα αυγά προορίζονται για κατανάλωση από τον άνθρωπο.
            
         
               (3)
            
            
               Τα άλατα αμμωνίου και νατρίου βιτουμινοθειικών αλάτων έχουν συμπεριληφθεί στο παράρτημα ΙΙ για όλα τα παραγωγικά είδη θηλαστικών, εξαιρουμένων των ζώων των οποίων το γάλα προορίζεται για κατανάλωση από τον άνθρωπο. Η καταχώριση των ουσιών αυτών πρέπει να επεκταθεί ώστε να καλύψει τις γαλακτοπαραγωγικές αγελάδες.
            
         
               (4)
            
            
               Συνεπώς, ο κανονισμός (ΕΟΚ) αριθ. 2377/90 πρέπει να τροποποιηθεί αναλόγως.
            
         
               (5)
            
            
               Πρέπει να προβλεφθεί επαρκής προθεσμία πριν από την έναρξη ισχύος του παρόντος κανονισμού, ώστε να μπορέσουν τα κράτη μέλη να προβούν στις τροποποιήσεις που ενδέχεται να είναι αναγκαίες, υπό το πρίσμα του παρόντος κανονισμού, στις άδειες κυκλοφορίας των εν λόγω κτηνιατρικών φαρμακευτικών προϊόντων που χορηγήθηκαν σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (2), ώστε να ληφθούν υπόψη οι διατάξεις του παρόντος κανονισμού.
            
         
               (6)
            
            
               Τα μέτρα που προβλέπονται από τον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I και II του κανονισμού (ΕΟΚ) αριθ. 2377/90 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 11 Ιουλίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαΐου 2005.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 224 της 18.8.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 75/2005 της Επιτροπής (ΕΕ L 15 της 19.1.2005, σ. 3).
   
      (2)  ΕΕ L 311 της 28.11.2001, σ. 1· οδηγία όπως τροποποιήθηκε τελευταία από την οδηγία 2004/28/ΕΚ (ΕΕ L 136 της 30.4.2004, σ. 58).
   
      ΠΑΡΑΡΤΗΜΑ
      A.   Η ακόλουθη ουσία προστίθεται στο παράρτημα I του κανονισμού (ΕΟΚ) αριθ. 2377/90.
      2.   Αντιπαρασιτικά φάρμακα
      2.4.   Φάρμακα κατά των πρωτόζωων
      2.4.4.   Ιοντοφόρα
      
         
                     Φαρμακολογικώς δραστική(-ές) ουσία(-ες)
                  
                  
                     Κατάλοιπο – δείκτης
                  
                  
                     Ζωικά είδη
                  
                  
                     ΑΟΚ
                  
                  
                     Ιστοί-στόχοι
                  
               
                     «Λασαλοσίδη
                  
                  
                     Λασαλοσίδη A
                  
                  
                     Πουλερικά (1)
                     
                  
                  
                     20 μg/kg
                  
                  
                     Μύες
                  
               
                     100 μg/kg
                  
                  
                     Δέρμα + λιπώδης ιστός
                  
               
                     100 μg/kg
                  
                  
                     Ήπαρ
                  
               
                     50 μg/kg
                  
                  
                     Νεφροί
                  
               
      B.   Οι ακόλουθες ουσίες προστίθενται στο παράρτημα ΙΙ του κανονισμού (ΕΟΚ) αριθ. 2377/90.
      2.   Οργανικές ενώσεις
      
         
                     Φαρμακολογικώς δραστική(-ές) ουσία(-ες)
                  
                  
                     Ζωικά είδη
                  
               
                     «Άλατα αμμωνίου και νατρίου βιτουμινοθειικών αλάτων
                  
                  
                     Όλα τα παραγωγικά είδη θηλαστικών (2)
                     
                  
               
      
         (1)  Να μην χρησιμοποιείται σε ζώα που παράγουν αυγά για κατανάλωση από τον άνθρωπο.»
      
         (2)  Για τοπική χρήση μόνο.»